
_START_ARTICLE_
Betalactamase
_START_PARAGRAPH_
Betalactamase er enzymer, som produceres af visse bakterier. Betalactamase er ansvarlig for at disse bakterier udviser resistens over for gruppen af betalactam antibiotika, såsom penicilliner, cefalosporiner, carbapenemer og monobactamer._NEWLINE_Mange bakterier har udviklet resistens for flere forskellige slags antibiotika, dette betyder at der er færre og færre virksomme stoffer at behandle med.
_START_SECTION_
Virkemåde
_START_PARAGRAPH_
De forskellige betalactam antibiotika har det tilfælles at de indeholder en Beta lactamring._NEWLINE_De forskellige betalactamaser virker alle sammen ved at sprænge Beta lactamringen. Derved ændrer molekylet struktur og mister sin effekt, og bakterien er beskyttet._NEWLINE_I dag er næsten alle stafylokokker resistente for penicillin. Nogle stafylokokker er også resistente for methicillin, de bakterier (MRSA) udgør i dag et problem i hospitalsmiljøerne på grund af store behandlingsudgifter og øget mortalitetsrate blandt svækkede patienter.
_START_SECTION_
Undersøgelse for resistenstype
_START_PARAGRAPH_
Der findes op til flere måder at bestemme hvilken resistenstype en bakterie gør brug af, herunder kløverbladstesten og hæmning af betalactamaser ved hjælp af clavurulansyre.